./data/phi0914/phi00122/phi0914.phi00122.perseus-lat1.xml
Paule, quam difficilem infestamque           cives tibi  magis quam  hostes facient  idem enim tui quod hostium milites           volent;  idem Varro consul Romanus quod           Hannibal Poenus imperator cupiet  duobus ducibus unus resistas           oportet  resistes autem, si adversus  famam rumoresque hominum satis firmus steteris, si te neque collegae           vana  gloria neque tua falsa infamia moverit  veritatem laborare nimis saepe aiunt, exstingui nunquam; vanam gloriam  qui spreverit veram habebit  sine timidum pro cauto, tardum pro considerate, imbellem pro           perito belli vocent  malo te sapiens hostis metuat quam stulti           cives laudent  omnia audentem contemnet Hannibal, nihil temere           agentem metuet  nec ego ut nihil agatur suadeo,  sed ut agentem te ratio ducat, non fortuna; tuae potestatis semper           tu tuaque omnia sint; armatus intentusque sis; neque occasioni tuae desis           neque suam occasionem hosti des  omnia non properanti clara certaque erunt; festinatio improvida           est et caeca